निरूपम ने पहनी गांधी टोपी, प्रिया दत्त ने किया समर्थन  
अन्ना के आंदोलन के समर्थन में कांग्रेसी खेमे से भी आवाज़ें उठने लगी हैं। कोई बैलेंस बनाकर बोल रहा है, तो कोई खुलेआम।
अन्ना के आंदोलन के समर्थन में कांग्रेसी खेमे से भी आवाज़ें उठने लगी हैं। कोई बैलेंस बनाकर बोल रहा है, तो कोई खुलेआम।    विदर्भ के वर्धा से कांग्रेसी सांसद दत्ता मेघे अन्ना पर अपनी पार्टी के रवैये से सहमत नहीं हैं। उन्होंने अन्ना की गिरफ्तारी का भी विरोध किया है। साथ ही वह यह भी कहते हैं कि अन्ना पर जिस किसी ने भी गलतबयानी की है उन्हें माफ़ी मांगने आगे आना चाहिए। इनमें मनीष तिवारी का तो उन्होंने नाम भी लिया है।   मुंबई में सांसद प्रिया दत्त ने कहा कि वह दोनों ही लोकपाल बिल के प्रस्तावों से असहमत हैं। दोनों बिलों में संशोधनों की पर्याप्त संभावनाएं हैं।   कांग्रेस के सांसद संजय निरुपम भी अन्ना हज़ारे की मुहिम के रंग में ढले नज़र आ रहे हैं। अन्ना समर्थकों से मिलने विले पार्ले पुलिस स्टेशन पहुंचे निरुपम ने अन्ना की मुहिम से जुड़ी टोपी पहन रखी थी।   अन्ना समर्थकों के इस प्रदर्शन की अगुआई फिल्ममेकर अशोक पंडित कर रहे थे। अशोक पंडित ने संजय निरुपम से जनलोकपाल बिल को पास करवाने में ज़ोर लगाने की मांग की। निरुपम ने कहा कि अन्ना के मक़सद को उनका समर्थन है।